 **Μπαλί & Σιγκαπούρη**

Ένας μοναδικός συνδυασμός δύο κορυφαίων ταξιδιωτικών προορισμών της Νοτιοανατολικής Ασίας. Τέλεια μίξη αστικού κέντρου, αρχαιολογικών θησαυρών, εξωτικών παραλιών και της ανεπανάληπτης φύσης του Ubud! Τέλειος συνδυασμός για ζευγάρια, παρέες και οικογένειες.

Ταξίδι ιδανικό για όσους αναζητούν: **ΠΟΛΙΤΙΣΜΟ, ΦΥΣΗ, ΑΓΟΡΕΣ, ΠΑΡΑΛΙΑ, ΓΑΜΗΛΙΟ ΤΑΞΙΔΙ**

**12 ημέρες – από 1.795 € ΤΕΛΙΚΗ τιμή με τη SCOOT**

**13 & 27 Ιανουαρίου, 10 & 24 Φεβρουαρίου, 3 & 17 Μαρτίου 2025**

**\*Εγγυημένες αναχωρήσεις\***

**Λίγα λόγια για το Μπαλί**

Ένα παραμύθι που αρμενίζει στο Ινδικό ωκεανό, το Μπαλί δεν κουράζεται χρόνια τώρα να σας κατακτά και να αφήνεται να το κατακτήσετε με χίλιους τρόπους. Τροπική βλάστηση, γλυκά τοπία, χιλιόμετρα ακτές, όπου η άμπωτη φέρνει στα πόδια σας κογχύλια βυθών παραμυθένιων και η παλίρροια σας κυνηγάει μέχρι να απομακρυνθείτε από τα ρεύματα. Σαν από χέρι Θεϊκό, παρατεταγμένοι αμέτρητοι ορυζώνες και αμέτρητοι ναοί, άλλοι σιωπηλοί και άλλοι πολύβουοι από τους πιστούς. Ναι! Το Μπαλί δεν μοιάζει με κανέναν άλλο τόπο στο χάρτη. Ακροβατεί ανάμεσα στη γη και στον ουρανό, ανάμεσα στο καλό και στο κακό, ανάμεσα στη φαντασία και την πραγματικότητα, ανάμεσα στη φτώχεια και τη χλιδή.

**Λίγα λόγια για την Σιγκαπούρη**

Από τα μεγαλύτερα εμπορικά κέντρα του κόσμου με καλπάζουσα οικιστική ανάπτυξη, η Σιγκαπούρη έχει να παρουσιάσει μία αξιοθαύμαστη δυναμική οικονομία. Τα τελευταία χρόνια, το πρώην τροπικό ψαροχώρι έχει εξελιχθεί σε μία από τις πλουσιότερες χώρες της Ασίας αποτελώντας σήμερα έναν τεχνολογικό παράδεισο, μία πόλη λαμπερή και κοσμοπολίτικη. Την εικόνα της μεγαλούπολης συνθέτουν σύγχρονα εμπορικά κέντρα, μοντέρνοι γυάλινοι πύργοι, πολυτελή ξενοδοχεία, εντυπωσιακές πολυκατοικίες με τοίχους από γρανίτη, αλλά και οι επιβλητικοί ναοί, τα πανέμορφα αποικιακά αναπαλαιωμένα μέγαρα κι ένας άρτιος πολεοδομικός σχεδιασμός. Η Σιγκαπούρη αποτελεί την πολιτισμική πύλη ανάμεσα στην Ανατολή και στη Δύση. Η σύγχρονη ασιατική Βαβέλ, όπως μπορεί κανείς να χαρακτηρίσει τη Σιγκαπούρη, εναλλάσσει πολλές διαφορετικές εικόνες και εντυπωσιάζει τον επισκέπτη της.

**Θετικά σημεία του ταξιδιού**

* Υπέροχος συνδυασμός των ουρανοξυστών & θεματικών πάρκων της Σιγκαπούρης με την εξωτική γοητεία του Μπαλί
* Επιλεγμένα θέρετρα και αστικά ξενοδοχεία στα καλύτερα σημεία των προορισμών
* Υπέροχος κόσμος και μοναδική κοσμοθεωρία
* Δύο ολοήμερες εκδρομές στα καλύτερα σημεία του Μπαλί, με επίσκεψη στους κορυφαίους ναούς
* Δομική του περίφημου καφέ λούακ
* Ξενάγηση της Σιγκαπούρης με περιήγηση του κήπου με τις ορχιδέες
* Εξαιρετικές υπαίθριες αγορές και σύγχρονα πολυκαταστήματα

**Τιμές και Παροχές**

|  |  |  |  |  |
| --- | --- | --- | --- | --- |
| **Μπαλί (Nusa Dua & Ubud, 4 + 3 νύχτες) & Σιγκαπούρη (2 νύχτες)** | | | | |
| 12 ημέρες/  9 διανυκτερεύσεις | Τιμή ανά άτομο σε δίκλινο δωμάτιο  \*SPECIAL PRICE\* | | | Επιβάρυνση  μονόκλινου |
| **13/1** | **27/1, 10 & 24/2, 3/3** | **17/3** |  |
| DELUXE κατηγορία | **1.995 €** | **1.795 €** | **1.870 €** | **520 €** |
| \*Ένα ταξίδι… μια τιμή! Όλες οι τιμές μας είναι **ΤΕΛΙΚΕΣ** και **ΠΕΡΙΛΑΜΒΑΝΟΥΝ** τους **φόρους αεροδρομίων** | | | | |

**Special Price -** Ειδική τιμή του εκδρομικού προγράμματος ισχύει για κράτηση μέχρι δύο μήνες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει **+100 €** ανά άτομο.

|  |  |  |  |
| --- | --- | --- | --- |
| **Ξενοδοχεία** | **Παραλία Nusa Dua** | **Υψίπεδα Ubud** | **Σιγκαπούρη** |
| **Deluxe κατηγορία** | **Merusaka Resort 5\***  ή παρόμοιο  σε deluxe δωμάτιο | **Sakti Garden Resort 4\***  ή παρόμοιο  σε deluxe δωμάτιο | **Mercure Icon Hotel 4\***  ή παρόμοιο  σεstandard δωμάτιο |

|  |
| --- |
| Αναβάθμιση ξενοδοχείων στο Μπαλί:  Παραλία Nusa Dua: **Nusa Dua Beach Hotel & Spa 5\*** sup σε deluxe δωμάτιο + 25 € ανά άτομο/ νύχτα  Υψίπεδα Ubud: **Pita Maha resort 5\*** σε valley suite + 60 € ανά άτομο/ νύχτα  Υψίπεδα Ubud: **The Royal Pita Maha 5\*** luxury σε deluxe pool villa + 110 € ανά άτομο/ νύχτα  \*Διαθέτουμε πολλές εναλλακτικές λύσεις διαμονής στο Μπαλί, με ξενοδοχεία στη Seminyak, Kuta, Canggu, Uluwatu, Jimbaran, Sanur, Nusa Penida, Gili Trawangan από boutique μικρά καταλύματα μέχρι μεγάλα resorts. Ενημερωθείτε αντίστοιχα. |

**Περιλαμβάνονται**

* Αεροπορικό εισιτήριο σε οικονομική θέση με τη SCOOT (θυγατρική της Singapore Airlines) από και προς την Αθήνα
* Φόροι αεροδρομίων & επίναυλος καυσίμων (450 € ανά άτομο)
* Μία (1) αποσκευή και μία (1) χειραποσκευή ο έκαστος
* Διαμονή σε ξενοδοχεία, όπως αναφέρεται παραπάνω με πρωινό καθημερινά
* Μεταφορές από και προς το αεροδρόμιο στο Μπαλί και τη Σιγκαπούρη
* Ολοήμερη εκδρομή στο κεντρικό και βόρειο Μπαλί & επίσκεψη του Ναού Tanah Lot
* Ολοήμερη εκδρομή στα καλύτερα του Ubud
* Ξενάγηση μισή ημέρας στη Σιγκαπούρη
* Υπηρεσίες τοπικού Αγγλόφωνου ξεναγού κατά τη διάρκεια των ξεναγήσεων
* 24ωρο τηλέφωνο ανάγκης & Υπηρεσίες τοπικών αντιπροσώπων, Ενημερωτικό υλικό, Τοπικοί φόροι
* Ταξιδιωτική ασφάλεια με καλύψεις και για covid-19 (extra)
* Ασφάλεια αστικής ευθύνης, ΦΠΑ
* Επιπλέον υπηρεσίες για νεόνυμφα ζευγάρια ανά κατηγορία και ξενοδοχείο (με επίδειξη πιστοποιητικού τέλεσης)
* Deluxe κατηγορία: Ειδική διακόσμηση δωματίων, ένα (1) Μπαλινέζικο Μασάζ (30 λεπτών)
* Luxury κατηγορία: Ειδική διακόσμηση δωματίων, γαμήλιο δώρο, έκπτωση για σπα, 1 δείπνο στο Ubud

**Δεν Περιλαμβάνονται**

* Αχθοφορικά και φιλοδωρήματα, Οτιδήποτε αναφέρεται ως προαιρετικό ή προτεινόμενο
* Βίζα εισόδου στην Ινδονησία (περίπου 30 € ανά άτομο, πληρωτέα κατά την άφιξη)
* Φαγητό και ποτά κατά τη διάρκεια των πτήσεων της Scoot
* Νέος Τουριστικός φόρος για τη διατήρηση πολιτιστικής κληρονομιάς (150.000 IDR/ 9 € ανά άτομο)

**Αεροπορικό δρομολόγιο**

|  |  |  |
| --- | --- | --- |
| **Αριθμός πτήσης** | **Δρομολόγιο** | **Ώρες πτήσεων** |
| TR 721 | **Αθήνα** - Σιγκαπούρη | 16.20 - 08.20 +1 |
| TR 284 | Σιγκαπούρη - Μπαλί | 10.35 - 13.25 |
| TR 281 | Μπαλί - Σιγκαπούρη | 10.50 - 13.30 |
| TR 720 | Σιγκαπούρη - **Αθήνα** | 00.30 - 07.15 |

Οι αναγραφόμενες ώρες είναι τοπικές. Το οριστικό δρομολόγιο ενδέχεται να τροποποιηθεί από την αεροπορική εταιρεία

**Καθημερινό Πρόγραμμα**

1η μέρα: **Πτήση από την Ελλάδα για Μπαλί**

Πρωινή συγκέντρωση στο αεροδρόμιο Ελ. Βενιζέλος στην Αθήνα. Στις 16.20 αναχωρείτε μέσω Σιγκαπούρη για το νησί των Θεών, το εξωτικό Μπαλί.

2η μέρα: **Μπαλί**

Άφιξη στο Μπαλί στις 13.25. Μετά τις διατυπώσεις και την παραλαβή των αποσκευών μας, συνάντηση με τον τοπικό μας ξεναγό. Κατά τη διάρκεια της μεταφοράς σας στο ξενοδοχείο θα λάβετε τις αρχικές βασικές πληροφορίες για το νησί και τις καθημερινές δραστηριότητες. Τακτοποίηση στο δωμάτιο και χρόνος ελεύθερος για ξεκούραση ή μπάνιο στον Ινδικό ωκεανό. Το απόγευμα σας προτείνουμε βόλτα στις κοσμοπολίτικες παραλίες Kuta και Seminyak, το κέντρο αγοράς και ψυχαγωγίας του Μπαλί, όπου μπορείτε να περιπλανηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Απολαύσετε υπέροχο ηλιοβασίλεμα από το lounge bar Ku.De.Ta ή Potato Head και να χαλαρώσετε με το πρώτο σας Μπαλινέζικο μασάζ. Διανυκτέρευση.

3η μέρα: **Εκδρομή στο Κεντρικό & Βόρειο Μπαλί**

Πρωινό. Αναχώρηση στις 08.30-09.00 από τα ξενοδοχεία και επίσκεψη του σημαντικότερου αξιοθέατου του νησιού, του εμβληματικού ναού Tanah Lot, χτισμένου πάνω σε βράχο μέσα στον Ινδικό ωκεανό. Συνεχίζουμε με επίσκεψη του Βασιλικού ναού Taman Ayun, όπου θα μάθετε περισσότερα στοιχεία για την αρχιτεκτονική των Μπαλινέζικων ναών και για την Ινδουιστική τους παράδοση. Μέσα από μαγευτικά τοπία και χωριά του νησιού, θα φτάσετε μέχρι την υπέροχη λίμνη Beratan για να περιηγηθείτε στο μαγευτικό ναό Ulun Danu. Η τοποθεσία είναι ανεπανάληπτη, καθώς γύρω της βρίσκονται τέσσερα βουνά και ηφαίστεια, δημιουργώντας μία εκπληκτική ατμόσφαιρα και εικόνα. Επόμενη στάση σε κήπο μπαχαριών και βοτάνων, όπου θα δοκιμάσετε τοπικά τσάι και καφέ, και φυσικά τον παγκοσμίως γνωστό καφέ λούακ. **Στόχος:** Η εκδρομή θα σας μυήσει στον πολιτισμό του Μπαλί, με επίσκεψη σε μερικούς από τους κορυφαίους ναούς του νησιού. Επίσης θα μάθετε περισσότερα πράγματα για το μυστικό κόσμο των μπαχαριών. Εύκολη εκδρομή με μεγαλύτερες χρονικά μεταφορές. **Διάρκεια:** 10 ώρες.

4+5η μέρα: **Μπαλί**

Πρωινό και δύο ελεύθερες μέρες να απολαύσετε τις εγκαταστάσεις του ξενοδοχείου σας ή να επισκεφθείτε κάποια από τις υπέροχες παραλίες της χερσονήσου Μπούκιτ, με επιλογές θαλάσσιων δραστηριοτήτων. Εναλλακτικά σας προτείνουμε να κάνετε κάποια από τις προτεινόμενες δραστηριότητες ή εκδρομές, όπως ο γύρος του Νότιου Μπαλί με επίσκεψη του ναού Uluwatu, την ολοήμερη κρουαζιέρα στα νησιά Lembongan ή Nusa Penida. Αξίζει να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα, πριν καταλήξετε στην παραλία Jimbaran με τις γνωστές αστακοταβέρνες.

6η μέρα: **Εκδρομή στα καλύτερα του Ούμπουντ** (καταρράκτες & ορυζώνες & monkey forest)

Πρόγευμα και παράδοση δωματίων. Αναχώρηση στις 08.30-09.00 για τα υψίπεδα του Ubud, το πολιτιστικό κέντρο του νησιού. Πρώτη στάση ο εντυπωσιακός καταρράκτης Tegenungan, τον οποίο θα θαυμάσετε μέσα από ένα υπέροχο τροπικό περιβάλλον. Επόμενη στάση το χωριό Tampak Siring, όπου θα δείτε το ναό Tirta Empul με το νερό της ιερής πηγής και το παλάτι που έφτιαξε ο πρώτος πρόεδρος της Ινδονησίας. Συνεχίζουμε με τους θεαματικούς ορυζώνες Tegelalang, ένα από τα βασικότερα τουριστικά αξιοθέατα στο Μπαλί, βόρεια του Ubud. Για τους τολμηρούς προτείνουμε να κάνουν bali swing ή flying fox, με πανοραμική θέα στις θεαματικές αναβαθμίδες. Πριν μεταφερθούμε στο ξενοδοχείο μας, θα επισκεφθείτε το ιερό δάσος των μαϊμούδων, έναν προστατευμένο χώρο, όπου θα δείτε και θα παίξετε με τους μακάκους. Τακτοποίηση στα δωμάτια και διανυκτέρευση. **Στόχος:** Η εκδρομή θα σας γνωρίσει με την υπέροχη ενδοχώρα του Μπαλί και του πολιτιστικού του κέντρου του χωριού Ubud. **Διάρκεια:** 10 ώρες

7+8η μέρα: **Μπαλί**

Πρόγευμα και δύο ελεύθερες μέρες για να απολαύσετε τη μαγευτική φύση, τα πολύχρωμα χωριά, τους μυστηριακούς ναούς και τις υπαίθριες αγορές της Μπαλινέζικης ενδοχώρας. Περπατήστε το χωριό Ούμπουντ και παζαρέψτε στην υπαίθρια αγορά της, επισκεφθείτε το μουσείο Μπλάνκο και περιηγηθείτε μέσα στο Βασιλικό Παλάτι. Σας προτείνουμε να κάνετε ράφτινγκ στον ποταμό Ayung ή να επισκεφτείτε το θεματικό πάρκο των ελεφάντων στο Τάρο ή το πάρκο άγριας ζωής του Bali Safari & Marine Park. Σας προτείνουμε επίσης να κάνετε ολοήμερη εκδρομή στις ανατολικές ακτές με επίσκεψη του ναού Μπεσακίχ ή τους λάτρεις της πεζοπορίας, επιλέξτε να διασχίσετε το μονοπάτι Campuhan ή την πεζοπορία στο ηφαίστειο Μπατούρ. Ολοκληρώστε την μέρα με ένα αναζωογονητικό Μπαλινέζικο μασάζ.

9η μέρα: **Μπαλί - πτήση για Σιγκαπούρη**

Πρωινό και μεταφορά στο αεροδρόμιο για να επιβιβαστείτε στην απευθείας πτήση για τη Σιγκαπούρη. Άφιξη και συνάντηση με τον τοπικό μας αντιπρόσωπο. Τα τελευταία χρόνια, το πρώην τροπικό ψαροχώρι έχει εξελιχθεί σε μία από τις πλουσιότερες χώρες της Ασίας, αποτελώντας σήμερα έναν τεχνολογικό παράδεισο. Μεταφορά στο ξενοδοχείο μας και τακτοποίηση στο δωμάτιο. Το βράδυ σας προτείνουμε να απολαύστε το υπερθέαμα των σιντριβανιών Spectre, μπροστά από το εμβληματικό Marina Bay Sands και να περιηγηθείτε στους κήπους της Μαρίνα, τους Gardens by the bay.

10η μέρα: **Σιγκαπούρη, Ξενάγηση της πόλης**

Πρωινή τετράωρη ξενάγηση της πόλης, όπου θα γνωρίσετε το αποικιακό και φυλετικό της κέντρο. Θα διασχίσετε οδικώς τα βασικότερα σημεία της Σιγκαπούρης, όπως τη λεωφόρο της ορχιδέας και το ιστορικό κέντρο βλέποντας το παλιό Κοινοβούλιο, το Victoria Memorial Hall, το Esplanade και το Singapore Cricket Club. Θα κάνετε στάση στο σύμβολο της πόλης, το Merlion (Λιοντορόψαρο) και την περιοχή της Chinatown. Επίσης θα περπατήσετε με τον ξεναγό σας για 30 λεπτά μέσα από τη μικρή Ινδία και την Αραβική συνοικία, με την πλούσια πολιτιστική ιστορία. Επιστροφή στο ξενοδοχείο. Το απόγευμα περπατήστε στην Clarke Quay με δυνατότητα κρουαζιέρας στη Μαρίνα, επισκεφθείτε την περίφημη αγορά της πόλης ή τους περίφημους βοτανικούς κήπους της Σιγκαπούρης με τις υπέροχες ορχιδέες, τόπο πολιτιστικής κληρονομιάς της Unesco.

11η μέρα: **Σιγκαπούρη** **& Πτήση για Ελλάδα**

Πρωινό και παράδοση των δωματίων (μπορείτε να αφήσετε τις αποσκευές σας στον ειδικό χώρο φύλαξης). Ελεύθερος χρόνος για τις τελευταίες σας αγορές και βόλτες. Σας προτείνουμε να επισκεφθείτε κάποιο από τα μουσεία της Σιγκαπούρης ή εναλλακτικά, αφιερώστε την μέρα σας στο νησί Σεντόσα, το μεγάλο θεματικό πάρκο της πόλης, όπου μπορείτε να επισκεφθείτε ένα από τα μεγαλύτερα ενυδρεία του κόσμου, με πάνω από 100.000 ψάρια και θηλαστικά, όπως το πελώριο σαλάχι μάντα, σφυροκέφαλο καρχαρία και πολλά ακόμη. Επίσης φιλοξενεί το θεματικό πάρκο των Universal Studios. Εκεί θα έχετε τη δυνατότητα να εξερευνήσετε και τις επτά ζώνες του πάρκου και να βιώσετε από κοντά τη μαγεία των υπερπαραγωγών του διάσημου κινηματογραφικού στούντιο.  Μην παραλείψετε να απολαύσετε την  πανοραμική θέα του skyline της πόλης και το λιμάνι της, μέσω του εναέριου τελεφερίκ μέχρι να φτάσετε στο σταθμό του Σεντόσα. Κατά τις 20.30 θα μεταφερθείτε από το ξενοδοχείο στο αεροδρόμιο του Τσανγκί, για να επιβιβαστείτε στην απευθείας πτήση της επιστροφής.

12η μέρα: **Άφιξη στην Ελλάδα**

Tο πρωί θα φτάσετε πίσω στην πατρίδα γεμάτοι υπέροχες εικόνες και αναμνήσεις.

**Σημείωση προγράμματος & διαμονής:**

* Το πρόγραμμα είναι βασισμένο πάνω σε αγορασμένες αεροπορικές θέσεις και προκρατημένα δωμάτια ξενοδοχείων με τοπικό πρόγραμμα ξεναγήσεων σε ατομική βάση, το οποίο μπορεί να τροποποιηθεί με βάση τις επιθυμίες σας και σε συνεννόηση με τους ταξιδιωτικούς μας συμβούλους
* Σε περίπτωση υπερκάλυψης δωματίων θα σας προτείνουμε εναλλακτικό ξενοδοχείο ίδιας κατηγορίας
* Στα ξενοδοχεία προσφέρονται εξτρά παροχές και δραστηριότητες, όπως περιήγηση των ορυζώνων, μάθημα προετοιμασίας προσφορών, μάθημα γιόγκα, cooking class και πολλές ακόμη like a local εμπειρίες. Ενημερωθείτε αντίστοιχα από τους συμβούλους μας.
* Η σειρά του προγράμματος ενδέχεται να αλλάξει, χωρίς να παραλειφθούν αξιοθέατα και σημεία ενδιαφέροντος.

**Προαιρετικές εκδρομές & δραστηριότητες**

**ΜΠΑΛΙ,Οδικές εκδρομές πολιτισμού και φύσης**

**Νότιο Μπαλί - ναός Ουλουβάτου & κοσμοπολίτικες ακτές**

Ανακαλύψετε τα καλύτερα σημεία του νότιου Μπαλί. Θα επισκεφθούμε το περίφημο ναό Uluwatu στο νοτιοδυτικότερο σημείο του Μπαλί. Επόμενη στάση οι κοσμοπολίτικες παραλίες Kuta και Seminyak, το κέντρο αγοράς και ψυχαγωγίας του Μπαλί, όπου μπορείτε να περιπλανηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Στη διαδρομή σας προτείνουμε να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα. **Διάρκεια:** 8 ώρες

**Ολοήμερη εκδρομή στο Ανατολικό Μπαλί**

Η ολοήμερη εκδρομή αρχίζει με την επίσκεψη του αρχαίου κτίσματος Kerta Gosa, υπέροχου δείγματος της Μπαλινέζικης αρχιτεκτονικής, μέρους μεγάλης σημασίας, καθώς εδώ ο τοπικός βασιλιάς ανακοίνωνε νόμους, κανόνες και δικαστικές αποφάσεις. Επόμενη στάση είναι ο μεγαλύτερος Ινδουιστικός Ναός του Μπαλί, ο περίφημος Pura Besakih. Από εδώ θα απολαύσετε υπέροχη πανοραμική θέα της ανατολικής ακτής, στη σκιά του όρους Agung, του υψηλότερου βουνού του νησιού. Συνεχίζετε για την παραλία Candidasa, όπου θα έχετε χρόνο να φάτε εξ ιδίων και να κάνετε μία γρήγορη βουτιά στον Ινδικό Ωκεανό. Τελευταία στάση είναι το Gua Lawah ή το σπήλαιο της νυχτερίδας, μία υπέροχη φυσική σπηλιά με χιλιάδες νυχτερίδες και το ομώνυμο ιερό ναό. **Στόχος**: Η εκδρομή αναδεικνύει τα βασικότερα αξιοθέατα της ανατολικής ακτής, με βασικότερη επίσκεψη του ναού Besakih. Εύκολη εκδρομή με μεγαλύτερες χρονικά μεταφορές. **Διάρκεια**: 10 ώρες

**Εκδρομή και πεζοπορία στο ηφαίστειο Μπατούρ, ανατολή ή ηλιοβασίλεμα**

Ιδανική εκδρομή για τους λάτρεις της φύσης και της πεζοπορίας. Ανεβείτε μέχρι τα 1.717 μέτρα μετά από μία συγκλονιστική πεζοπορία, διάρκειας 2,5 ωρών και μαγευτείτε από τη μοναδική θέα της ανατολής ή του ηλιοβασιλέματος από την κορυφή του επιβλητικού ενεργού ηφαιστείου Μπατούρ.

Επιλογή ανατολής: παραλαβή από τη ρεσεψιόν τα μεσάνυχτα γύρω στις 00.30-00.10 από Nusa Dua/ Seminyak ή 02.00 από Ubud

Επιλογή δύσης: παραλαβή από τη ρεσεψιόν το μεσημέρι γύρω στις 12.30 από Nusa Dua/ Seminyak ή 14.00 από Ubud

**Διάρκεια**: 10 ώρες. **Περιλαμβάνεται**: Ατομικός φακός κεφαλής και μπατόν, μπουκαλάκι νερό, ζεστό τσάι/καφέ και ελαφύ σνακ Τι να πάρετε μαζί σας Παπούτσια πεζοπορίας, μακρύ παντελόνι, αντιανεμικό τζάκετ, φωτογραφική μηχανή

Σημείωση: Για τους λάτρεις του ποδηλάτου και ειδικά του mountain downhill, ρωτήστε μας για ειδικά σχεδιασμένο πρόγραμμα.

**Ολοήμερη εκδρομή στο ηφαίστειο Κινταμάνι**

Η σημερινή μας εκδρομή είναι αφιερωμένη στο επιβλητικό ηφαίστειο Κινταμάνι, με τη μαγευτική λίμνη Μπατούρ και το ενεργό ηφαίστειο (1.730 μέτρα). Θα έχετε την ευκαιρία να διασχίσετε την ενδοχώρα του νησιού και τα παραδοσιακά Μπαλινέζικα χωριά, όπου συναντώνται οι παραδοσιακοί χοροί Μπαρόνγκ και η τέχνη της ξυλογλυπτικής. Στάση για γεύμα (προαιρετικά) με θέα το ηφαίστειο και τη λίμνη. Θα επισκεφθείτε και το Tampaksiring, όπου μπορείτε να προμηθευτείτε και εσείς το αγίασμά του - η κατά τους ντόπιους "πηγή νεότητας". **Διάρκεια**: 8-9 ώρες

**Κρουαζιέρες**

**Ολοήμερη κρουαζιέρα στο νησί Λεμπόνγκαν**

Σήμερα σας προτείνουμε να ακολουθήσετε την ολοήμερη κρουαζιέρα στο νησί Lebongan, το οποίο βρίσκεται 1 ώρα μακριά από την ανατολική ακτή του Μπαλί. Στην εκδρομή θα έχετε χρόνο να κάνετε snorkeling πάνω από τον κοραλλιογενή ύφαλο του νησιού, να γυρίσετε σε τοπικό χωριό και να χαλαρώσετε στην κεντρική παραλία του. Παραλαβή από τη ρεσεψιόν γύρω στις 08.00 από Nusa Dua/ Seminyak. **Διάρκεια:** 8-9 ώρες, Περιλαμβάνεται γεύμα σε μπουφέ στο εστιατόριο beach club Lembongan, σνακ και τσάι πάνω στο ταχύπλοο, Glass bottom boat, Υδάτινα σπορ και εκδρομή σε τοπικό χωριό, Τι να πάρετε μαζί σας: Αντηλιακό, εντομοαπωθητικό, φωτογραφική κάμερα

**Ολοήμερη κρουαζιέρα στο νησί Nusa Penida (Δυτική όχθη)**

Ανακαλύψτε τον παράδεισο στο γραφικό νησί Nusa Penida. Το νησί έχει σημειώσει μεγάλη τουριστική άνθηση τα τελευταία χρόνια, λόγω των απόκρημνων βράχων και παραλιών, αλλά και υπέροχου υποθαλάσσιου βυθού. Κατά τη διάρκεια της επίσκεψής σας θα επισκεφθείτε και θα δείτε τις διάσημες παραλίες Kelingking, Broken, Angel’s Bilalbong και Crystal Bay. Απολαύστε φυσικά και την εξαιρετική θέα από το γνωστό Paluang Cliff. Παραλαβή από τη ρεσεψιόν γύρω στις 08.00 από Nusa Dua/ Seminyak. **Διάρκεια:** 8-9 ώρες, Περιλαμβάνεται γεύμα σε τοπικό εστιατόριο, νερό κατά τη διάρκεια της εκδρομής, εφοπλισμός για snorkeling.

Δυνατότητα με **+40 €**/ άτομο να προσθέσετε τρία σημεία για θαλάσσια παρατήρηση (snorkelling) – Manta bay, Gamat, Crystal bay. Προσφέρεται και εκδρομή στην Ανατολική ακτή του νησιού με **105 €**/ άτομο (Diamond beach, Atuh Beach, Treehouse, Mollenteng)

**Δραστηριότητες περιπέτειας και άγριας ζωής**

**White Water Rafting – Κατάβαση του ποταμού Ayung**

Πρωινή αναχώρηση από το ξενοδοχείο και μεταφορά στην τοποθεσία έναρξης της κατάβασης. Ο τοπικός μύθος αναφέρει ότι ο ποταμός Ayung φιλοξενεί κοιμώμενο δράκο. Η διαδρομή είναι μαγευτική, καθώς θα περάσετε μέσα από κατάφυτο φαράγγι, με μακρόβια φυτά και υπέροχους καταρράκτες. Καλωσορίσατε στην κορυφαία δραστηριότητα αδρεναλίνης του νησιού! **Στόχος:** Να γνωρίσετε την τοπική βλάστηση, μέσα από την πλεύση του ποταμού και να γελάσετε μέχρι δακρύων.

**Διάρκεια:**6 ώρες, Περιλαμβάνεται γεύμα, μπουκαλάκι νερού, γεύμα μπουφέ, επαγγελματίας οδηγός ποταμού, αδιάβροχη σακούλα για προσωπικά είδη, προσωπική ασφάλεια. Τι να πάρετε μαζί σας: Στεγνά ρούχα για να αλλάξετε, αντηλιακό, σανδάλια ή αθλητικά πέδιλα. Προτείνουμε να το συνδυάσετε με το **BALI SWING** με επιβάρυνση **+ 30 €** ανά άτομο

**Πάρκο Ελεφάντων και Elephant Ride (πλήρες πρόγραμμα)**

Το πάρκο Ελεφάντων στο Taro αποτελεί μοναδική και πλήρης εμπειρία με τα παχύδερμα. Θα έρθετε σε επαφή με αυτά τα εξαιρετικά πλάσματα μέσα σε ένα εκπληκτικό τροπικό περιβάλλον. Θα μάθετε πολλά  για τις συνήθειες τους από τους τοπικούς ξεναγούς και το ειδικό μουσείο. Θα τα αγγίξετε και θα τα ταΐσετε. Για όλα τα παραπάνω έχει βραβευτεί ως το καλύτερο πάρκο Ελεφάντων στον κόσμο. Παραλαβή από τη ρεσεψιόν γύρω στις 08.00 από Nusa Dua/ Seminyak ή 10.00 από Ubud. **Διάρκεια**: 5-8 ώρες, περιλαμβάνεται γεύμα σε μπουφέ στο εστιατόριο ελεφάντων, σόου με ελέφαντες, προσωπική ασφάλεια, trekking πάνω σε ελέφαντα για περίπου 30 λεπτά, είσοδος στο πάρκο. Σημείωση: Μπορείτε να ζητήσετε και να επιλέξετε μικρότερα πακέτα, πχ χωρίς γεύμα, trekking κτλ. - ενημερωθείτε σχετικά  από τον ταξιδιωτικό σας σύμβουλο.

**Ενοικίαση ΙΧ με οδηγό για δικό σας πρόγραμμα**

Ενοικίαση ΙΧ με οδηγό για μισή ημέρα(5 ώρες) **– 40 €,** Ενοικίαση ΙΧ με οδηγό για ολόκληρη μέρα(8 ώρες) **– 60 €**

**Θεματικά πάρκα στο Μπαλί**

Επισκεφθείτε μερικά από τα καλύτερα θεματικά πάρκα του νησιού. Σας προτείνουμε: **Waterbom, Bali Marine Safari Park, Bali Zoo**

**ΣΙΓΚΑΠΟΥΡΗ**

**Επίσκεψη στο νησί Σεντόσα (S.E.A Ενυδρείο** ή **Θεματικό πάρκο Universal Studios)**

Μέρα αφιερωμένη στο νησί Σεντόσα, το μεγάλο θεματικό πάρκο της πόλης. Εκεί μπορείτε να επισκεφθείτε ένα από τα μεγαλύτερα ενυδρεία του κόσμου, το οποίο φιλοξενεί πάνω από 100.000 ψάρια και θηλαστικά, με περισσότερα από 800 είδη, όπως το πελώριο σαλάχι μάντα, σφυροκέφαλο καρχαρία και πολλά ακόμη. Επιπλέον μπορείτε να επισκεφθείτε το θεματικό πάρκο των Universal Studios της Σιγκαπούρης. Εκεί θα έχετε τη δυνατότητα να εξερευνήσετε τις επτά ζώνες του πάρκου και να βιώσετε από κοντά τη μαγεία των υπερπαραγωγών του διάσημου κινηματογραφικού στούντιο. Θα απολαύσετε διάφορα θεάματα, αξιοθέατα και φυσικά απίστευτες διαδρομές με τρενάκια γεμάτα αδρεναλίνη.

Επιλέξτε ποια θεματικά πάρκα σας ενδιαφέρουν και εφόσον χρειάζεστε μεταφορά προς και από τη Sentona και εμείς μπορούμε να σας κάνουμε τις προκρατήσεις. Στην επιστροφή σας προτείνουμε να πάρετε το εναέριο τελεφερίκ, απ’ όπου θα απολαύσετε την  πανοραμική θέα του skyline της πόλης και το λιμάνι της.

**Singapore by Night, Gardens by the Bay**

Αφιερώστε το βράδυ σας στους περίφημους κήπους του κόλπου ή Gardens By the Bay, ένα νέο θεματικό πάρκο της πόλης σε 101 εκτάρια καταπράσινης βλάστησης στην καρδιά της Σιγκαπούρης. Εκεί μπορείτε επισκεφθείτε τo Cloud Forest, το Flower Dome, το Garden of Wonder και το Avatar! Απολαύστε επίσης το σόου ήχου και φωτός κάτω από τα τεράστια τεχνητά δέντρα στις 19.45. (Η παράσταση δεν πραγματοποιείται σε περίπτωση κακών καιρικών συνθηκών). Επόμενη στάση το SkyPark του επιβλητικού Marina Bay Sand, μία πλατφόρμα χτισμένη 200 μέτρα ψηλά στον αέρα, αψηφώντας τη βαρύτητα. Προσφέρει 360 μοιρών θέα στo φωταγωγημένο skyline της Σιγκαπούρης μέχρι και τα νησιά Riau της Ινδονησίας. Συνδυάστε την επίσκεψή σας με μία κρουαζιέρα στη μαρίνα.

**Νυχτερινό Σαφάρι της Σιγκαπούρης**/ **Ζωολογικός κήπος της Σιγκαπούρης & river safari**

Περιπλανηθείτε σε έναν από τους κορυφαίους ζωολογικούς κήπους του κόσμου. Μια εκπληκτική εμπειρία στην καρδιά της Σιγκαπούρης, όπου θα μπορέσετε να δείτε από κοντά πλήθος άγριας ζωής και τροπικής βλάστησης. Επιλέξτε ποιο πρόγραμμα θέλετε να ακολουθήσετε. Από μία κλασική επίσκεψη του πάρκου ή επιλέγονται το river safari ή to διάσημο night safari, το πρώτο νυχτερινό σαφάρι του κόσμου. Μια εκπληκτική εμπειρία στην καρδιά της Σιγκαπούρης, όπου θα δείτε τους τρομακτικούς θηρευτές μαζί με άλλα ζώα της ζούγκλας, κάτω από το μυστηριώδες πέπλο της νύχτας. Ξεκινήστε την περιήγηση γνωρίζοντας τον οδηγό σας, ο οποίος θα μοιραστεί όλα τα ενδιαφέροντα γεγονότα που ξέρει για το σαφάρι, σε μια νυχτερινή διαδρομή γεμάτη περιπέτεια στα 40 εκτάρια της ζούγκλας. Θαυμάστε τη μυστήρια τροπική ζούγκλα που ξεδιπλώνεται στο σούρουπο της νύχτας. Το σαφάρι περιέχει τεράστια ποικιλία νυκτόβιων ζώων. Το άνετο τραμ θα σας μεταφέρει με απόλυτη ασφάλεια μέσω του ανατολικού και δυτικού πάρκου. Περιλαμβάνεται η μεταφορά από/προς το ξενοδοχείο σας, την παράσταση Thumbuakar και 20λεπτη παράσταση νυκτόβιων ζώων (Creatures of the night show). **Διάρκεια:** 4 ώρες (18.45 – 22.45), παραλαβή από το ξενοδοχείο γύρω στις 18.15.

\*Δυνατότητα για river safari και άλλες δραστηριότητες εντός του Singapore Zoo

**Άλλα θεματικά πάρκα:**

Gardens by the Bay (Flower Dome, Cloud Forest, Floral Fantasy)

Βοτανικός κήπος & Εθνικός κήπος ορχιδέας (Unesco site), Jurong bird park, Singapore Flyer

Νησί Σεντόσα - Υδάτινο πάρκο Adventure Cove Waterpark

**Μουσεία**

Για όσους ενδιαφέρεστε να επισκεφθείτε μουσεία και ιστορικούς χώρους στη Σιγκαπούρη, σας προτείνουμε τους παρακάτω:

Εθνική πινακοθήκη, Εθνικό μουσείο, Μουσείο ArtScience, Ξενοδοχείο Raffles, Φρούριο Canning, Φρούριο Siloso στο νησί Σεντόσα

**Όροι & Προϋποθέσεις**

- Ειδικές τιμές ισχύουν για παιδιά έως 12 ετών. Ενημερωθείτε για την επιβάρυνση μονής συμμετοχής

- Ακύρωση εντός 7ημερών από την προγραμματισμένη ημερομηνία τέλεσης επιφέρει χρέωση 100%

- Οι τιμές ενδέχεται να αλλάξουν χωρίς προειδοποίηση, σε περίπτωση αύξησης του κόστους καυσίμων, των τοπικών φόρων ή της συναλλαγματικής ισοτιμίας. Η διαθεσιμότητα σε μερικές δραστηριότητες είναι περιορισμένη, γι’ αυτό σας προτείνουμε να κάνετε έγκαιρα την κράτησή σας

**ΓΕΝΙΚΕΣ ΠΛΗΡΟΦΟΡΙΕΣ**

- Οι τιμές είναι κατ’ άτομο σε ευρώ

- Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους

- Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες

- Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά.

- Παραλαβή δωματίων: 15.00 & Παράδοση δωματίων: 11.00

- Παιδιά έως 12 ετών συνήθως δικαιούνται έκπτωση στον αεροπορικό ναύλο & πιθανώς και από το ξενοδοχείο

- Τρίκλινα δωμάτια είναι δίκλινα δωμάτια με πρόσθετη κλίνη

- Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking)

- Οι τιμές των φόρων αεροδρομίων είναι βασισμένες στην τρέχουσα τιμή πετρελαίου

- Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου

- Για το πακέτο νεόνυμφων θα πρέπει να έχετε μαζί σας τη ληξιαρχική πράξη γάμου

- Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής

**Special Price**

Ειδική τιμή του ατομικού & ομαδικού προγράμματος ισχύει για κράτηση & προκαταβολή μέχρι δύο μήνες πριν την αναχώρηση και για περιορισμένο αριθμό συμμετοχής. Μετά την ημερομηνία, η τιμή του πακέτου ανεβαίνει +100 € ανά άτομο. Ενημερωθείτε αντίστοιχα.

**Πτήσεις με τη Scoot**

Ο κάθε επιβάτης δικαιούται στις πτήσεις μία (1) αποσκευή έως 20 κιλά. Επίσης 1 χειραποσκευή διαστάσεων (55x38x23 cm) και ένα προσωπικό αντικείμενο διαστάσεων (30x38x20 cm) των οποίων το βάρος συνδυαστικά δεν πρέπει να υπερβαίνει τα 10 κιλά. Στις πτήσεις σας δεν περιλαμβάνονται γεύματα και ποτά, τα οποία μπορείτε να αγοράσετε με πιστωτική/ χρεωστική κάρτα από τον τιμοκατάλογο της εταιρείας. Σας προτείνουμε να πάρετε μαζί σας στο αεροσκάφος σνακ, σάντουιτς, φρούτα, ξηρούς καρπούς..

**Κρατήσεις & Πληρωμές**

Για την οριστική προκράτηση, απαιτείται προκαταβολή 40% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

**Πολιτική ακυρωτικών**

Σας ενημερώνουμε για την πολιτική ακυρωτικών των προμηθευτών του πακέτου (αερ. εταιρεία, ξενοδοχεία, τοπικές υπηρεσίες)

Σε περίπτωση ακύρωσης μέχρι 46 ημέρες πριν την αναχώρηση – 150 € ανά άτομο

Σε περίπτωση ακύρωσης 31-45 ημέρες πριν την αναχώρηση – 40% της συνολικής τιμής

Σε περίπτωση ακύρωσης 16-30 ημέρες πριν την αναχώρηση – 70% της συνολικής τιμής

Σε περίπτωση ακύρωσης 0-15 ημέρες πριν την αναχώρηση – 100% της συνολικής τιμής

**Ταξιδιωτικά έγγραφα**

**Χρειάζεται** βίζα για το ταξίδι σας στην **Ινδονησία (Μπαλί)**, κατά τη άφιξή σας στο αεροδρόμιο. Η βίζα Ινδονησίας πληρώνεται τοπικά στο αεροδρομίου πριν τον έλεγχο διαβατηρίων και το κόστος είναι περίπου 32€ (500.000 Ινδονησιακές ρουπίες) ανά άτομο. Μπορείτε να πληρώσετε είτε με μετρητά είτε με κάρτα. **Δεν** χρειάζεται βίζα για την είσοδο στη **Σιγκαπούρη**. Το διαβατήριό σας θα πρέπει να είναι σε ισχύ και να μη λήγει εντός 6μήνου από την ημέρα άφιξης στον προορισμό. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας που επιθυμούν να επισκεφθούν για να πληροφορηθούν για τις διαδικασίες έκδοσης βίζας (εφόσον αυτή απαιτείται). Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας ή εάν αλλάξει η σημερινή διαδικασία διατυπώσεων και εισόδου στους συγκεκριμένους προορισμούς.

**Νέος τουριστικό φόρος στο Μπαλί (Bali Tourism tax)**

Από τις 14 Φεβρουαρίου 2024, το Μπαλί παρουσιάζει νέο τουριστικό φόρο διαμονής στο νησί, με γνώμονα τη διατήρηση και προφύλαξη της πολιτιστικής του κληρονομιάς, παραδόσεων, εθίμων και της μοναδικής του φύσης. Ο φόρος καταβάλλεται μία φορά ανά άτομο και στοιχίζει 150.000 IDR (Ινδονησιακή ρουπία) που ανέρχεται περίπου στα 9 €. Η καταβολή συστήνεται και μπορεί να γίνει πριν την άφιξη στον προορισμό στην ιστοσελίδα [https://lovebali.baliprov.go.id/#](https://lovebali.baliprov.go.id/), ή μέσω της εφαρμογής LOVE BALI (App Store & Google Play).

**Τραπεζικοί λογαριασμοί**

**Παρακάτω θα βρείτε τους τραπεζικούς λογαριασμούς για τις καταθέσεις των πληρωμών σας.**

**Η κάθε πληρωμή θα πρέπει να συνοδεύτε στην αιτιολογία με το ονοματεπώνυμο και ΜΠΑΛΙ-ΣΙΓΚΑΠΟΥΡΗ + Ημ/νία αναχώρησης**

|  |  |  |  |
| --- | --- | --- | --- |
| **ΤΡΑΠΕΖΑ** | **ΑΡ. ΛΟΓΑΡΙΑΣΜΟΥ** | **ΙΒΑΝ** | **SWIFT-BIC** |
| **PIRAEUS BANK** | 5238084600738 | GR4101722380005238084600738 | PIRBGRAA |
| **ALPHA BANK** | 704002002016957 | GR8601407040704002002016957 | CRBAGRAA |
| **EUROBANK** | 0026.0203.80.0201612187 | GR7302602030000800201612187 | ERBKGRAA |
| **NATIONAL BANK OF GREECE** | 212/002954-89 | GR1801102120000021200295489 | ETHNGRAA |
| **REVOLUT BANK** |  | LT423250089573992429 | REVOLT21 |

**PAYEE /ΔΙΚΑΙΟΥΧΟΣ: DIONTOURS NG & RED ELEPHANT O.E.**